EkBass/fiwiki-20250220-pages-articles huggingface dataset:
Rankki

Rankki tarkoittaa seuraavia asioita: * Rankki, saari Kotkan edustalla * rankki, viinan valmistuksen jäteaine * ryhmän rankki (myös ranki tai rangi), algebraan liittyvä käsite
Bassorumpu

Bassorumpu on rumpu, jota käytetään orkesterissa voimakkaana tehosteena, sillä bassorummulle on ominaista sen hyvin leveä, peittävä ja syvä ääni. Nykyinen bassorumpu on kaksikalvoinen, ja sitä soitetaan huopa- tai nahkapäällysteisellä nuijalla, joissakin tapauksissa myös puisella. Orkesterisoittimena bassorumpua ei viritetä millekään tietylle sävelelle, toisin kuin sitä yleisemmin käytettyjä patarumpuja.Kahila, Satu: Hannu Lintu: "Satu on yksi Sibeliuksen moderneimmista teoksista", Yle RSO 3.12.2016. Rumpusetissä bassorumpu sijoitetaan alimmaiseksi lattian rajaan vaakatasoon ja sitä soitetaan jalalla pedaalia polkemalla. Bassorumpuja voi olla myös kaksi tai useampia. Kaksi bassorumpua otti käyttöön ensimmäisten joukossa jazz- rumpali Louie Bellson 1930–1940 -lukujen taitteessa. Esimerkiksi metallimusiikissa monesti bassorummun ääntä vaimennetaan esimerkiksi tyynyillä tai pyyhkeellä, jolloin saadaan lyhyempi ja "märempi" soundi. Bassorumpuun kuten muihinkin rumpuihin voidaan kiinnittää triggeri, joka muuntaa kalvon värähdyksen sähköiseen muotoon. Triggerit ovat kiinni soundimoduulissa, josta lähtevää soundia voidaan muokata. == Tuplabasari == Tuplabasari viittaa etenkin rock- ja metallimusiikissa yleiseen bassorummun toistuvaan iskuun nopeassa rytmissä. Nimensä tuplabasari juontaa siitä, että suuren nopeuden saavuttaakseen rumpalin on poljettava vuorojaloin joko kahta erillistä pedaalia (mikäli käytössä on kaksi bassorumpua) tai ns. tuplapedaalia (mikäli vain yksi). Kumpikaan em. tavoista ei varsinaisesti ole toista huonompi, vaan molemmilla tyyleillä on omat kannattajansa. Tuplabasaria on mahdollista soittaa myös hitaasti sekä rytmiä vaihdellen, mutta yleisesti termillä tarkoitetaan nimenomaan tasaista nopeiden lyöntien sarjaa. Klassinen esimerkki tuplabasarin käytöstä löytyy esimerkiksi Metallican "One"-kappaleesta, jossa tuplabasarilla mukaillaan konetuliaseen ääntä. Tim Waterson oli vuonna 2001 nopein tuplabasarin soittaja maailmassa. Hän rummutti jaloillaan 1 407 iskua minuutissa.Drummerworld.com (Internet Archive) == Lähteet == == Aiheesta muualla == Luokka:Rummut Luokka:Seulonnan keskeiset artikkelit
Turtles

Turtles voi tarkoittaa ainakin seuraavia: *Teini-ikäiset mutanttininjakilpikonnat, Kevin Eastmanin ja Peter Lairdin luoma sankariryhmä, joka on esiintynyt muun muassa sarjakuvissa, peleissä ja elokuvissa *The Turtles, yhdysvaltalainen 1960-luvulla aloittanut rockyhtye.
CARP

Common Address Reduncancy Protocol (CARP) on Michael Shalayeffin ja Ryan McBriden luoma vastine IETF:n reitittimien kahdennusprotokolla VRRP:lle. CARP ilmestyi ensimmäistä kertaa OpenBSD 3.5:een. CARP:sta on portattu versiot mm. FreeBSD:lle, NetBSD:lle sekä GNU/Linux:lle. Konfiguroidessa CARP:a luodaan virtuaaliverkkoliitäntä, jonka IP-osoite on klustereiden jakama IP, ja johon vastaa master-laite. Muut laitteet ovat backup-koneita ja ne omivat IP- osoitteen vasta, kun master-laite on lakannut lähettämästä CARP-sanomia. Täten yksi kone vastaa koko ajan carpattavaan IP-osoitteeseen, sekä jokainen klusterin kone myös omaan fyysiseen osoitteeseensa. Virtuaalisen IP-osoitteen lisäksi CARP-klusterilla on virtuaalinen MAC-osoite. Tämä on muotoa 00-00-5e-00-00-01-vhid, jossa vhid on CARP-verkkoliitännän id. Vhid-arvo määräytyy väliltä 1-255, joten yhdessä verkkosegmentissä voi olla korkeintaan 255 CARP-osoitetta. CARP:n konfigurointi: #ifconfig carp0 create #ifconfig carp0 192.168.0.1 netmask 255.255.255.0 vhid 1 pass asdfasdf advskew 100, jossa virtuaaliverkkoliitäntä on carp0, 192.168.0.1 carp-osoite, vhid viittaa CARP-id:hen joka on maksimissaan 255, pass SHA-1 HMAC-salauksen avaimeen sekä advskew-arvo CARP-sanomien lähetystiheyteen. Pienemmällä lähetystiheydellä lähettävä on oletusarvoisesti master-laite. Jos PF:ssä on käytössä binat- sääntöjä jotka viittaavat CARP-osoitteeseen, on syytä tehdä aliaksista myös CARP-verkkoliitäntöjä. Näitä voi liittää useampia yhteen virtuaaliverkkoliitäntään. Jotta CARP-klusteri on tilatietoinen, eli yhteydet eivät katkea master-tilan vaihtuessa, on syytä implementoida pfsync lähettämään tilatiedot koneiden kesken. Luokka:Verkkoprotokollat
Pyöreä torni

Pyöreä torni (myös Pässinlinna, ) on Viipurin kaupunginmuuriin aikoinaan kuulunut tykkitorni, joka sijaitsee Viipurin kauppatorilla. Torni rakennettiin vuosina 1547–1550, oletetusti Kustaa Vaasan vuonna 1547 antamasta käskystä Viipurin kaupunginmuurin vahvistamiseksi keskiaikaisen Karjaportin viereen. Alun perin tykkitorneja olisi pitänyt rakentaa muuriin kaksi, mutta toista ei koskaan toteutettu. Vuonna 1923 torni sisustettiin arkkitehti Uno Ullbergin suunnitelmien mukaan kahvilaksi, jollaisena se vielä nykyisinkin toimii. == Lähteet == == Aiheesta muualla == *Viipuri vuonna 1925 – Pyöreä torni * Osakeyhtiö Pyöreä Torni - Runda Tornet Aktiebolag * Pyöreä torni eli Karjaportin torni Viipurissa, Suomen Kuvalehti, 04.08.1923, nro 31, s. 17, Kansalliskirjaston digitaaliset aineistot * "Pyöreä torni" Viipurissa, Suomen Kuvalehti, 08.12.1923, nro 49, s. 15, Kansalliskirjaston digitaaliset aineistot Luokka:Viipurin linnoitteet Luokka:Ruotsin tornit Luokka:Suomen tornit Luokka:Ravintolat Viipurissa
Öljy

Öljy on veteen liukenematon palava nestemäinen orgaaninen yhdiste. == Maaöljy == Usein öljy-sanalla viitataan nimenomaan maaöljyyn (raakaöljyyn), jota pumpataan maan sisältä. Se on hiilivetyjen seos. Maaöljy on tällä hetkellä yksi maailman tärkeimmistä energianlähteistä, ja se liittyy olennaisena osana kansainväliseen politiikkaan. Maaöljyä kulutettiin vuonna 2004 maailmassa noin 13 miljardia litraa (83 miljoonaa tynnyriä) ja Suomessa noin 35 miljoonaa litraa (220 tuhatta tynnyriä) päivässä.http://www.eia.doe.gov/emeu/iea/wec.html Siitä valmistettuja polttoaineita ovat bensiini ja dieselöljy sekä kevyt ja raskas polttoöljy. Paitsi polttoaineena, maaöljystä valmistettuja tuotteita käytetään myös voiteluöljyinä sekä teollisuudessa esimerkiksi muovien valmistukseen. Maaöljy on fossiilinen polttoaine ja sellaisena ehtyvä luonnonvara, joka on syntynyt maapallolle miljoonien vuosien aikana. == Rasvaöljyt == Öljy-sanaa käytetään myös sellaisista rasvoista, jotka huoneenlämmössä ovat nestemäisiä. Useimmat niistä ovat kasvikunnan tuotteita, ja niitä sanotaan myös kasviöljyiksi. Niitä saadaan monien kasvien siemenistä sekä muutamien kasvien hedelmistäkin. Niitä käytetään varsinkin ravintoöljyinä, mutta myös teknisiin tarkoituksiin ja kemianteollisuuden raaka-aineina. Nestemäisiä rasvoja eli rasvaöljyjä esiintyy myös eläinkunnassa, esimerkiksi kalaöljy. Kalaöljyä on muun muassa sardiiniöljy. Tietyistä äyriäisistä saadaan krilliöljyä. === Tunnettuja kasviöljyjä === * avokadoöljy * auringonkukkaöljy * hamppuöljy * helokkiöljy * kookosöljy * maapähkinäöljy * maissiöljy * manteliöljy * mäntyöljy * oliiviöljy * palmuöljy * pellavasiemenöljy * puuvillansiemenöljy * rapsiöljy * ruusuöljy * rypsiöljy * seesamiöljy * seetriöljy * sinapinsiemenöljy * soijaöljy == Eteeriset öljyt == Eteeriset öljyt ovat monissa kasveissa pieninä määrinä esiintyviä, herkästi haihtuvia yhdisteitä. Kemiallisesti ne eivät muistuta sen enempää maaöljyä kuin rasvaöljyjäkään. Ne ovat yleensä voimakkaasti tuoksuvia aineita, ja ne saavat aikaan monet kukkien ja hedelmien tuoksut. Niitä on runsaasti myös maustekasveissa. == Lähteet == == Aiheesta muualla == * Luokka:Seulonnan keskeiset artikkelit
Æon Flux

Æon Flux on Peter Chungin luoma surrealistinen science fiction -animaatiosarja, jota esitettiin Music Television -musiikkikanavalla. Sarjaa tehtiin ensin vuosina 1991–1992 lyhyinä, 2–5 minuutin mittaisina animaatioina, joissa päähenkilö kuoli aina jakson lopuksi. Myöhemmin, vuonna 1995 tehdyllä kolmannella tuotantokaudella jaksot olivat puolituntisia. Vuonna 2005 valmistui Æon Flux -elokuva, jonka pääosassa on Charlize Theron. ==Tuotantokaudet== === Ensimmäinen tuotantokausi (1991)=== # Pilot (koostettu kuudesta 2–3 minuutin jaksosta) === Toinen tuotantokausi (1992)=== # "Gravity" # "Night" # "Leisure" # "Tide" # "War" === Kolmas tuotantokausi (1995)=== # "Utopia or Deutoronopia" # "Isthmus Crypticus" # "Thanatophobia" # "A Last Time For Everything" # "The Demiurge" # "Reraizure" # "Chronophasia" # "Ether Drift Theory" # "The Purge" # "End Sinister" == Aiheesta muualla == * TV.com: Aeon Flux * Aeon Flux Movie - elokuvan virallinen kotisivu Luokka:Yhdysvaltalaiset scifi-sarjat Luokka:1990-luvun piirrossarjat Luokka:Animevaikutteiset animaatiosarjat Luokka:Yhdysvaltalaiset animaatiosarjat Luokka:MTV:n televisio-ohjelmat
Fennoskandia

Fennoskandia on Pohjois-Euroopassa sijaitseva maantieteellinen alue, johon kuuluvat Skandinavian niemimaa sekä Suomi, Itä-Karjala ja Kuola. Fennoskandia on niemimaa, jonka erottavat muusta Euraasian mantereesta Itämeri, Vienanmeri ja niiden välinen kannas. Suurin osa Fennoskandiaa kuuluu Baltian kilpeen. Fennoskandiaan kuuluvat koko Suomi, Ruotsi ja Norja lukuun ottamatta kyseisiin maihin kuuluvia saaria sekä pieni osa Venäjästä. Fennoskandian pohjoisinta osaa kutsutaan Lapiksi. Itä-Karjalan lisäksi Fennoskandiaan kuuluvat Karjalankannas sekä Arkangelin alueen lähtisin osa. Fennoskandia on määritelty erilliseksi alueeksi luonnontieteensä ja -historiansa perusteella. Nimen otti ensimmäisenä käyttöön suomalainen geologi Wilhelm Ramsay. Fennoskandian itäraja kulkee Karjalankannakselta Laatokan halki Syvärille, sitä pitkin Ääniselle, sieltä Kanozeron kautta Äänisenjoen laakson länsilaidalle jota noudattaen Vienanmereen. == Lähteet == ==Kirjallisuutta== * Seppälä, M. (toim.) 2005. The Physical Geography of Fennoscandia. Oxford University Press, Oxford. == Aiheesta muualla == * Geological Map of the Fennoscandian Shield Luokka:Pohjoismaiden maantiede Luokka:Euroopan niemimaat Luokka:Seulonnan keskeiset artikkelit
V (vuoden 1984 televisiosarja)

V on Kenneth Johnsonin luoma science fiction -televisiosarja, joka kertoo maahan saapuvista ulkoavaruuden vierailijoista. Suomessa sarjaa on esittänyt ainakin MTV3 ja MTV Sarja. Ensimmäinen V-minisarja tehtiin vuonna 1983 (2 jaksoa), sitten jatkominisarja V: The Final Battle 1984 (3 jaksoa), ja pitkä sarja V 1984–1985 (19 jaksoa). DC Comics julkaisi vuosina 1985–1986 V-sarjakuvalehteä 18 osaa. Sarjan maailmaan sijoittuvia kirjoja julkaistiin 16 kappaletta vuosina 1984–1988. ==Sarja Suomessa== Sarjaa esitti ensimmäisenä televisiokanava MTV 12. tammikuuta 1988 alkaen. Ohjelmaa esitettiin tuolloin tiistaisin kello 19.00 alkaen. Sarja esitettiin kokonaisuudessaan kymmenosaisena sarjana. Kuuden jakson esittämisen jälkeen MTV keskeytti sarjan esittämisen katsojapalautteiden ja ohjelmaneuvoston suosituksen vuoksi. Television ohjelmaneuvosto suositteli siirtämään sarjan esitysaikaa myöhemmäksi, vedoten MTV:n vuonna 1987 allekirjoittamaan sopimukseen, jossa televisioyhtiö oli sitoutunut näyttämään väkivaltaa sisältävät televisio- ohjelmat vasta kello 21.00 jälkeen. Ohjelmaneuvoston mielestä sarjassa oli lapsille sopimatonta väkivaltaa, ja sen ilmapiiri on ahdistava. Ohjelma jakoi katsojien kesken mielipiteet kahtia. MTV:n ohjelmapäivystykseen tuli vihaista palautetta lähinnä keski-ikäisiltä naisilta, kun taas kiittävää nuorilta pojilta ja heidän isiltään. Sarjan esittäminen jatkui MTV:llä lauantaina 4. kesäkuuta 1988 alkaen 25. kesäkuuta 1988 saakka, jolloin sitä esitettiin lauantain myöhäisillan ohjelmistossa. Sarja esitettiin uusintana vuonna 1998 MTV3-kanavalla yöaikaan. Helsingin Sanomien toimittaja Jarkko Jokelaisen kirjoitti artikkelissaan vuoden 1998 uusintaesityksen aikaan, että: "ulkoiselta asultaan V on auttamatta vanhentunut kymmenessä vuodessa", ja että "avaruusalukset näyttävät hymyilyttävän alkeellisilta ja tehosteet ovat kankeita." ==Lähteet== == Katso myös == * V (vuoden 2009 televisiosarja) Luokka:1980-luvun yhdysvaltalaiset scifi-sarjat Luokka:NBC:n televisio- ohjelmat
Heliosfääri

Heliosfääri on Auringon vaikutuspiiriin kuuluva alue avaruudessa. Se on eräänlainen aurinkotuulen täyttämä kupla, joka ulottuu 150–200 AU:n päähän auringosta kauas Pluton radan ulkopuolelle. Lähes kaikki heliosfäärissä oleva materia on peräisin aurinkokunnasta, sillä vain sähkövarauksettomat tähtienväliset atomit pystyvät läpäisemään sen. ==Rakenne== Lähinnä elektroneista ja protoneista koostuva aurinkotuuli virtaa Auringosta noin 350 kilometrin sekuntivauhdilla aurinkokunnan halki, kunnes se vähitellen hidastuu lähestyessään tähtienvälisestä aineesta koostuvia kaasupilviä. Kohtaan, jossa aurinkotuuli alkaa hidastua tähtienvälisen aineen vaikutuksesta, muodostuu šokkirintama, jota kutsutaan terminaatiošokiksi. Kohtaa, jossa tasapaino saavutetaan tähtienvälisen aineen ja aurinkotuulen välillä, kutsutaan heliopaussiksi. Heliosfääri sijaitsee kokonaisuudessaan sen sisällä. Heliosfäärin tarkka koko ja muoto ovat yhä epäselviä. Planeettainväliset avaruusluotaimet, kuten Pioneer 10 ja 11 sekä Voyager 1 ja 2, ovat matkalla heliosfäärin rajaa kohti ja lopulta ylittävät sen. Voyager 1, jonka lähettimet ovat yhä toiminnassa, läpäisi terminaatiošokin joulukuussa 2004. SOHO- avaruusluotaimen mittaukset ovat viitanneet siihen, että heliosfäärin muoto on epäsäännöllinen ja vääristynyt mahdollisesti paikallisten galaktisten magneettikenttien vaikutuksesta. Kuitenkin Voyager 2 -luotain pääsi heliosfäärin rajalle 2. heinäkuuta 2008 pisteeseen, jonka väitetään todistavan heliosfäärin olevan munanmuotoinen. IBEX-satelliitin mittauksista vuonna 2010 on voitu koota ensimmäinen heliopausikartta. Tämä satelliitti mittasi nimenomaan heliosfäärin reunalta saapuvia neutraaleja atomeja.IBEX datasivu ==Lähteet== ==Aiheesta muualla == * NASA: IBEX - Interstellar Boundary Explorer * NASA’s IBEX Observations Pin Down Interstellar Magnetic Field * IBEX Sheds New Light on Solar System Boundary Luokka:Aurinkokunta
WML

WML (Wireless Markup Language) on HTML:n ja XML:n kaltainen kieli, jolla luodaan WAP-sivuja. WML-dokumentit ovat XML-dokumentteja, jotka validoidaan WML DTD:llä. WML:llä tehtyjä sivuja ei voida katsella yleensä muilla kuin kännyköiden ja mobiililaitteiden selaimilla. Muutamat tietokoneiden selainohjelmat tukevat myös WML-tekniikkaa; tuki WML:lle löytyy natiivina muun muassa Opera-selaimesta sekä laajennuksen avulla myös Firefoxista. WML:n korvaavat tulevaisuudessa muut kielet - kuten XHTML Basic - jolloin ei tarvitse tehdä eri sivuja eri tarkoituksiin. Samoin kuin HTML, WML mahdollistaa navigaatiotoiminnot, hyperlinkit, lomakkeet sekä tekstien ja kuvien esitysmuotojen määrittelyt. WML-dokumenttia kutsutaan pakaksi, joka sisältää useita kortteja. Yksi kortti vastaa yhtä interaktiota käyttäjän kanssa (vastaa HTML-sivua). Dokumentin rakenne on samanlainen kuin tavanomaisen XML-dokumentin. Prologi aloittaa dokumentin: Elementit määrittelevät WML-pakan rakenteellisen informaation. Elementillä on alku- ja lopputägi, joiden sisällä on kuvattu sisältö. Attribuutit määrittelevät elementtiin liittyvää informaatiota. Esimerkiksi: Navigointi korttien välillä tapahtuu tietyillä elementeillä. Esimerkiksi go- elementti hakee määritellyn URL:n, prev-elementti hakee historiatiedoista edellisen kortin, ja refresh-elementti hakee käsiteltävän sivun uudelleen palvelimelta. Luokka:XML Luokka:Matkapuhelimet
Maa 2

Maa 2 (Earth 2) oli yhdysvaltalainen science fiction -televisiosarja, jota kuvattiin yhden tuotantokauden verran (22 jaksoa) vuosina 1994–1995. Sarjan fanien vastustuksesta huolimatta sarja lopetettiin ensimmäisen tuotantokauden jälkeen. Sarjan tapahtumat sijoittuvat noin 200 vuoden päähän tulevaisuuteen, jolloin joukko ihmisiä matkustaa asuttamaan kaukaista maan kaltaista planeettaa. Sarjan kuvauspaikat sijaitsevat lähellä Albuquerquen kaupunkia New Mexicon osavaltiossa. == Juoni == Vuonna 2192 suurin osa ihmisrodun edustajista on muuttanut Maan kiertoradalla kiertäville valtaisille avaruusasemille, sillä Maapallon ympäristö on tuhottu. Maapallolla asuu enää vain köyhiä työläisiä ja kaivosmiehiä. Devon Adair käynnistää tutkimusretken perustaakseen siirtokunnan maan kaltaiselle planeetalle nimeltä G889. Planeetta sijaitsee 22 valovuoden päässä Maasta. Tutkimusretki epäonnistuu, kun etujoukon avaruusalus joutuu tekemään pakkolaskun planeetalle, kauas aiotusta laskeutumispaikasta. Retkikunta päättää vaeltaa mantereen poikki päästäkseen kohteeseensa, jossa suurin osa heidän tarvikkeistaan on. Retkikunta löytää asumattomaksi luulemaltaan planeetalta useita uusia eliölajeja. Maankamaran alla asuvat terriaanit muistuttavat ihmisiä ruumiinrakenteeltaan ja kulkevat kahdella jalalla, ja muistuttavat mutaihoista miestä. Grendlerit (nimetty Grendel-hirviön mukaan) ovat niin ikään kahdella jalalla kulkevia, lyhyitä ja lyhytkätisiä otuksia, jotka tekevät vaihtokauppaa melkein mistä vain. Retkikunta kohtaa myös apinoita muistuttavan koba-lajin edustajia. Näillä otuksilla on nahkamainen iho ja terävät kynnet. Koban kynnen isku vaivuttaa ihmisen kuolemankaltaiseen tilaan muutamaksi päiväksi. Edellä mainittujen otusten lisäksi planeetalla asustaa henkiin jääneitä rikollisia, jotka ovat joutuneet planeetalle joko rangaistukseksi tai haaksirikkojen myötä. ===Planeetta G889=== G889 on maan kaltainen planeetta, G88-aurinkokunnan 9. planeetta. Planeetalla on kaksi kiertolaista (kuuta). Mantereita on viisi joista yksi sijaitsee planeetan eteläisellä pallonpuoliskolla. Ilmakehä on koostumukseltaan samankaltainen kuin Maan ilmakehä. G889 paljastuu näennäisistä samankaltaisuuksistaan huolimatta hyvin erilaiseksi kuin Maa. Planeetalla on esimerkiksi salaperäinen tajunnan tila, unitaso, jonka kautta luonnon kanssa sopusoinnussa elävät terriaanit viestivät. Useat todisteet viittaavat siihen, että koko planeetta olisi tietoinen olento. == Näyttelijät == Luokka:1990-luvun yhdysvaltalaiset scifi- sarjat Luokka:NBC:n televisio-ohjelmat
Luettelo henkilöiden mukaan nimetyistä mittayksiköistä

Tämä on luettelo henkilöiden mukaan nimetyistä mittayksiköistä. ==SI- perusyksiköt== * ampeeri, sähkövirta – André-Marie Ampère * kelvin, termodynaaminen lämpötila – Lordi Kelvin ==SI-johdannaisyksiköt== * becquerel, radioaktiivisuus – Henri Becquerel * celsiusaste, lämpötila– Anders Celsius * coulombi, sähkövaraus – Charles Augustin de Coulomb * faradi, kapasitanssi – Michael Faraday * gray, absorboitunut säteilyannos - Louis Harold Gray * henry, induktanssi – Joseph Henry * hertsi, taajuus – Heinrich Hertz * joule, energia, työ, lämpömäärä – James Prescott Joule * newton, voima – Isaac Newton * ohmi, resistanssi (sähkövastus) Georg Ohm * pascal, paine – Blaise Pascal * siemens, sähkönjohtavuus – Werner von Siemens * sievert, ekvivalenttisäteilyannos – Rolf Sievert * tesla, magneettivuon tiheys – Nikola Tesla * voltti, sähköinen potentiaali, sähkömotorinen voima, jännite – Alessandro Volta * watti, teho, säteilyvuo – James Watt * weber, magneettivuo – Wilhelm Eduard Weber ==Cgs-järjestelmän yksiköt== * biot, sähkövirta; Jean- Baptiste Biot * debye, sähköinen dipolimomentti; Peter Debye * gaussi, magneettivuon tiheys – Carl Friedrich Gauss * maxwell, magneettivuo – James Clerk Maxwell * örsted, magneettikentän voimakkuus – Hans Christian Ørsted * gal, kiihtyvyys; Galileo Galilei * eotvos, painovoimagradientti; Loránd Eötvös ===Ei enää käytössä=== * franklin, sähkövaraus – Benjamin Franklin ==Muita== * ångström, pituus – Anders Ångström * curie, radioaktiivisuus– Marie ja Pierre Curie * desibeli (eli kymmenesosa beliä) dimensioton osa ja suhde eli suhteellinen tehotaso – Alexander Graham Bell * einstein, yksi mooli fotoneja – Albert Einstein * Fahrenheit-aste, lämpötila – Gabriel Fahrenheit * jansky, vuon tiheys – Karl Jansky * neper, suhteellinen tehotaso – John Napier * poisi, dynaaminen viskositeetti – Jean Louis Marie Poiseuille * röntgen, röntgen- tai gammasäteilyn annos – Wilhelm Röntgen * stoki, kinemaattinen viskositeetti – George Gabriel Stokes * svedberg, sedimentaationopeus – Theodor Svedberg * sverdrup, virtaama – Harald Sverdrup ===Ei enää käytössä=== * boforiasteikko, tuulen nopeus; Francis Beaufort * Rankine-aste, lämpötila – William John Macquorn Rankine * Réaumur-aste, lämpötila – René Antoine Ferchault de Réaumur * torri, paine – Evangelista Torricelli Henkilöiden mukaan nimetyt mittayksiköt *
Torri

Torri on Evangelista Torricellin mukaan nimetty paineen yksikkö, joka ei kuulu SI-järjestelmään. Eräs tapa määritellä paine on kertoa, kuinka korkean nestepatsaan kyseinen paine pystyy kohottamaan, tai toisin sanoen määrätyn korkuisen nestepatsaan aiheuttama paine nestepatsaan juurella. Paineen mittaamiseen käytetty laite, joka perustuu kyseiseen ilmiöön on U-putkimanometri. Vaikka manometrissä voidaan periaatteessa käyttää mitä tahansa nestettä, on käytännöllistä käyttää elohopeaa. Jos käytettäisiin vettä, pitäisi nestepatsaan olla erittäin korkea. Jotta pystyttäisiin mittaamaan normaali ilmakehän paine, pitäisi vesipatsaan olla kymmenen metrin korkuinen. Normaali ilmanpaine pystyy nostattamaan noin 760 mm:n korkuisen elohopeapilarin. Tästä syystä 1/760 osa ilmakehää tai 1 mm elohopeaa (elohopeamillimetri, lyhenne mmHg) on jo pitkään ollut kätevä tapa mitata paineita. Tätä yksikköä kutsutaan torriksi ja yksikön tunnus on torr. Vielä nykyäänkin torri yksikkönä on käytössä varsinkin verenpaineen mittauksessa (tosin nimellä elohopeamillimetri). Koska normaali-ilmanpaine on tarkasti määritelty (kymmenes CGPM, 1954), torri on sittemmin määritelty tarkalleen 101 325 / 760 (tai 2 533,125 / 19) ≈ 133,3223684 pascaliksi. Vaikka torri on vielä käytössä matalan paineen suunnittelussa, on pascal suositeltu yksikkö käytettäväksi. == Elohopeamillimetrin ja torrin määritelmät == Vaikka elohopeamillimetri ja torri ovat käytännössä lähes samoja yksiköitä, niillä on kuitenkin toisistaan poikkeavat määritelmät. Torri on määritelty kuten yllä kuvataan, mutta elohopeamillimetrin määritys perustuu maailman säätieteilijöiden järjestön määritelmään, joka kuuluu: "paine joka aiheutuu täsmälleen yhden millimetrin korkuisen nestepilarin alapäässä nesteen tiheyden ollessa täsmälleen 13,595 1 g/cm³ paikassa, jossa painovoiman aiheuttama kiihtyvyys on täsmälleen 980,665 cm/s²"Glossary of Oceanography, Climatology and the Related Geosciences with References; Steven K. Baum, Texas Center for Climate Studies, Texas A&M; University, 1996 . Yleensä käytetty elohopean tiheyden arvo aiheuttaa 760 mmHg:n paineen, joka on täsmälleen 101 325,014 435 4 Pa eli noin 0,14 ppm poikkeava tavallisen ilmakehän paineeseen verrattuna. Useimmissa käytännön sovellutuksissa kyseinen ero on kuitenkin täysin merkityksetön. == Lähteet == Luokka:Paineyksiköt
Motetit (Bach)

Johann Sebastian Bachin säveltämät motetit ovat enimmäkseen kahdelle kuorolle sävellettyjä teoksia. Bachin säveltämien motettien määrä on epäselvä, mutta ainakin kuuden motetin tiedetään varmuudella olevan hänen käsialaansa. Bachin motetit ovat lyhyehköjä teoksia (pisin niistä kestää noin 20 minuuttia), mutta jokainen motetti koostuu erilaisista osista. Motetteja pidetään yhtenä a cappella -kirjallisuuden kulmakivistä ja ne ovat kuorolle hyvin vaativia. Bach ei merkinnyt motetteihinsa soittimien osuuksia (paitsi teokseen Lobet den Herrn, johon on kirjoitettu basso continuo -osuus), mutta ajan tyylin mukaista oli kahdentaa kuoron ääniä soittimin ja säestää esitystä basso continuo -ryhmällä, joten usein niitä esitettäessä tehdään näin. Kuusi varmuudella Bachin säveltämää motettia: * BWV 225 Singet dem Herrn ein neues Lied (1726) Ps. 149:1-3 * BWV 226 Der Geist hilft unser Schwachheit auf (1729) Room. 8:26-27 * BWV 227 Jesu, meine Freude (1723 ?) Room. 8:1,2,9,10,11 * BWV 228 Fürchte dich nicht, ich bin bei dir (1726 ?) Es. 41:10 ja 43:1 * BWV 229 Komm, Jesu, komm! (1732) sanat eräästä hymnistä * BWV 230 Lobet den Herrn alle Heiden (1723 ?) Ps. 117 == Aiheesta muualla == Luokka:Johann Sebastian Bachin teokset Luokka:Motetit
Viipurin kaupunginmuuri

Viipurin kaupunginmuuri oli Viipurin vanhan kaupunginosan ympärille rakennettu suojamuuri. Viipurin linnan käskynhaltijana 1467–1480 ollut tanskalaissyntyinen Eerik Akselinpoika Tott rakennutti muurin 1470-luvulla. Muurin rakensivat samat ulkomaalaiset muurimestarit, jotka rakensivat myös Olavinlinnaa vuonna 1477. Se oli ainoa suomalaisen kaupungin suojaksi rakennettu täydellinen kaupunginmuuri. ==Keskiaikainen muuri== Alkuperäisen muurin paksuus oli todennäköisesti noin kaksi ja puoli metriä ja korkeus viidestä kuuteen metriä. Siinä oli alun alkaen ilmeisesti kymmenisen nelikulmaista ja pyöreää tornia, joista nykypäiviin on säilynyt ainoastaan ns. Raatitorni. Muita nimettyjä torneja olivat ainakin Pyhän Andreaksen torni itäisessä muurissa, Vesiportintorni pohjoisessa muurissa, ns. Pamppalan torni lounaassa, Hiekka- tai Kiviportintorni läntisessä merenpuoleisessa muurissa ja Munkkitorni joka oli eteläinen kulmatorni. Osa näistä sen aikaisessa puolustustaistelussa merkittävistä torneista oli rakennettu suojaamaan tärkeitä kaupungin portteja. ==Myöhemmät vahvistukset== 1500-luvulla muuria vahvistettiin muun muassa keskiaikaisen Karjaportin viereen rakennetulla tykkitornilla, joka on myös säilynyt nykypäiviin ja tunnetaan yleisesti Viipurin Pyöreänä tornina, ja itäiseen muuriin yhdistetyllä Sarvilinnoituksella, joka edusti uutta linnoittamistekniikkaa bastionijärjestelmineen valmistuen 1500-luvun lopulla. Sarvilinnasta on säilynyt osittain vain yksi, ns. Pantsarlahden bastioni. ==Nykyisin== Viipurin kaupunginmuuri vallituksineen purettiin käytännössä kokonaan 1860-luvulla laajentuvan kaupungin tieltä, mutta aikaisemmin mainittujen säilyneiden osien lisäksi esimerkiksi eteläisiä merenpuoleisia valleja on osin vielä nähtävissä. ==Tarinoita== Legendan mukaan yksi muurin alkuperäisistä torneista räjähti venäläisen sotaväen piirittäessä kaupunkia vuonna 1495. Tämä tarina tunnetaan Viipurin pamauksena. == Katso myös == * Pyhän Annan kruunu Kaupunginmuuri Luokka:Kaupunginmuurit Luokka:Linnoitukset Luokka:Viipurin entiset rakennukset ja rakennelmat Luokka:Viipurin keskiaika
Monokkeli

Monokkeli (ranskan sanasta monocle, joka tulee myöhäislatinan sanasta monoculus, ”yksisilmäinen”) on optinen linssi, joka asetetaan toisen silmän eteen korjaamaan sen näkökykyä, eräänlainen ”yhden silmän silmälasi”. Toisin kuin silmälasit, monokkeli ei lepää kasvoilla sankojen avulla, vaan sitä pitävät paikallaan kasvojen lihakset. Monokkelit, joita aluksi kutsuttiin ”silmäsormuksiksi” (eye rings) esitettiin Englannissa noin vuonna 1800, vaikka niitä oli kehitetty Saksassa jo 1700-luvulla.World Clothing and Fashion: An Encyclopedia of History, Culture, and Social Influence, s. 235 Ensimmäiset monokkelit olivat metallikehyksellä reunustettuja pyöreitä linssejä. 1890-luvulla monokkelin kehystä muotoiltiin paremmin silmään istuvaksi, ja varakkaat saattoivat hankkia mittatilausmonokkelin, joka muotoiltiin kasvoista otetun kipsivaloksen avulla. 1900-luvun alussa kehitettiin kehyksetön monokkeli, jonka muotoilu oli halvempaa kuin kehyksellisen. Monokkelin suosio oli suurimmillaan 1800-luvun loppupuoliskolla, mutta se hävisi nopeasti käytöstä 1900-luvun alkupuolella, kun kehittynyt optiikka mahdollisti silmälasit, joiden linssit olivat eri vahvuiset. Nykyään monokkeli on käytännössä kadonnut lasityyppi. Monokkelin uskotaan usein olevan epäkäytännöllinen varuste, jonka paikallaan pitämiseen tarvitaan kasvolihasten jatkuvaa puristusta ja joka putoaa helposti. Mittatilaustyönä tehty, käyttäjänsä silmäkuopan mukaan muotoiltu monokkeli pysyi kuitenkin silmässä lähes itsestään eikä pudonnut kulmakarvoja kohottamalla (kuten monokkelipäisille herroille usein käy sketseissä). Tällaisia kykenivät kuitenkin hankkimaan vain varakkaat, ja alemmat luokat pitivät usein huonosti silmään istuvia ja huteria monokkeleita. Monokkeli oli nauhalla kiinni omistajansa kaulassa tai rintapielessä putoamisen varalta. Monokkeli yhdistetään tavallisesti 1800-luvun yläluokkaisiin, varakkaisiin miehiin. Kommunistisessa propagandassa monokkeli kuului usein frakin ja silinterin kanssa stereotyyppisen kapitalistin tunnusmerkkeihin. Ironista kyllä, itse Karl Marx käytti vanhemmalla iällään monokkelia. Toinen ryhmä, joihin monokkeli usein yhdistetään, ovat saksalaiset upseerit. Tämä juontaa juurensa maailmansotien ajalta, jolloin monet saksalaisupseerit, kuten kenraali Erich Ludendorff, sotamarsalkka Hugo Sperrle ja sotamarsalkka Walter von Reichenau, käyttivät aikansa muodin mukaista monokkelia. Edellä mainittujen lisäksi kuuluisiin monokkelinkäyttäjiin kuuluivat muun muassa brittiläinen valtiomies Joseph Chamberlain ja hänen poikansa Austen Chamberlain, Britannian hovirunoilija Alfred Tennyson, Portugalin presidentti António de Spínola sekä elokuvaohjaajat Fritz Lang ja Erich von Stroheim. == Katso myös == *Piilolinssi *Nenälasit *Lornjetti == Lähteet == Luokka:Silmälasit
Koomikko

Koomikko (naispuolisesta koomikosta voidaan käyttää myös nimitystä komedienne) on henkilö, joka yrittää saada yleisön huvittumaan käyttäen apunaan erilaisia menetelmiä, kuten kertomalla vitsejä tai jatkuvalla tarinankerronnalla. Toisaalta jotkut koomikot luottavat niin sanottuun slapstickiin, joista esimerkkinä Ohukainen ja Paksukainen, tai muihin apuvälineisiin hauskuuttaakseen yleisöään. Koomikoita esiintyy myös komediasarjoissa. == Katso myös == * Komedia * Klovni * Luettelo stand up -koomikoista * Huumori * Nauraminen * Estradi Luokka:Viihdealan ammatit
Tematangi

Tematangi on atolli Ranskan Polynesiassa. Se on osa Tuamotun saariryhmää. Vuonna 2002 Tematangissa laskettiin olevan 53 asukasta. Atolli sijaitsee noin 160 kilometriä länteen Mururoasta. ==Aiheesta muualla== Luokka:Ranskan Polynesian saaret
Ei-newtonilainen fluidi

Ei-newtonilaiset fluidit eli ei-newtonilaiset nesteet ovat fluideja (nesteitä tai kaasuja), joiden dynaaminen viskositeetti muuttuu leikkausjännityksen funktiona, vaikka paine ja lämpötila pysyisivätkin vakiona. Joissain tapauksissa ei-newtonilaisen fluidin viskositeetti riippuu myös ajasta. == Erilaisia ei-newtonilaisia fluideja == * Bingham-plastinen neste käyttäytyy kuin newtoninen neste, mutta liikkeelle lähtö vaatii aluksi tietyn leikkausjännitteen. Tällaisia nesteitä ovat esimerkiksi biolietteet. * Pseudoplastinen neste notkistuu leikkauksen vaikutuksesta. Esimerkkinä tällaisesta nesteestä on majoneesi. * Dilatanttityyppinen neste paksuuntuu leikkauksen vaikutuksesta. Esimerkkinä juoksuhiekka sekä TiO2-lietteet. ==Katso myös== *Newtonilainen fluidi == Lähteet == Luokka:Virtausmekaniikka
Näytelmä

Näytelmä on kirjallisen teoksen muoto, joka koostuu yleensä henkilöiden vuoropuhelusta, ja se on pääasiallisesti tarkoitettu esitettäväksi, ei niinkään luettavaksi. Sanaa näytelmä käytetään sekä tekstistä että sen esittämisestä teatterissa, mutta jos näiden eroa täytyy erityisesti korostaa, jälkimmäistä sanotaan teatteriesitykseksi. ==Osat== Näytelmä jaetaan näytöksiin, joita on yleensä yhdestä viiteen. Näytöksen vaihtuessa voidaan siirtyä ajasta tai paikasta toiseen, mikä voidaan osoittaa esimerkiksi lavastusta muuttamalla. Näytöstä pienempi osa on kohtaus, joka esittää jonkin yksittäisen tapahtuman. ==Tekijät== Näytelmän esittävät näyttelijät. Jotta esittävän seurueen tulkinta olisi yhdenmukainen, näytelmän harjoittelua ja esittämistä ohjaa yleensä ohjaaja, jonka näkemys muovaa sitä, millainen tulkinta näytelmätekstistä esitetään. Lavastaja ja pukujen, valaistuksen, kampausten ja musiikin suunnittelijat ja toteuttajat vaikuttavat myös paljon siihen, miten katsoja kokee näytelmän. ==Lajit== Näytelmän tyylilajeja ovat * tragedia eli murhenäytelmä * komedia eli huvinäytelmä * farssi eli ilottelu. Kuunnelma on erityinen näytelmän laji, jota esitetään radiossa ja jossa näyttämötapahtumilla ja elehtimisellä ei ole merkitystä.Kuunnelma. Tieteen termipankki. Viitattu 7.2.2020 Näytelmä voidaan esittää myös luettuna yleisön edessä, ja tällöin puhutaan lukudraamasta.Lukudraama. Tieteen termipankki. Viitattu 7.2.2020 == Tunnettuja näytelmiä == === Antiikin Kreikka === * Agamemnon, Aiskhylos, 458 eaa. * Antigone, Sofokles, n.442 eaa. * Medeia, Euripides, 431 eaa. * Kuningas Oidipus, Sofokles, 425 eaa. * Pilvet, Aristofanes, 423 eaa. * Ifigeneia Auliissa, Euripides, 406 eaa. * Sammakot, Aristofanes, 405 eaa. === Antiikin Rooma === === Keskiaika === === 1500-luku === * Kuinka äkäpussi kesytetään, William Shakespeare, n. 1595. * Romeo ja Julia, William Shakespeare, 1597. * Julius Caesar, William Shakespeare, 1599. * Miten haluatte, William Shakespeare, 1599. === 1600-luku === * Hamlet, William Shakespeare, 1604. * Myrsky, William Shakespeare, 1611. * Le Cid, Pierre Corneille, 1637. * Tartuffe, Molière, 1664. * Ihmisvihaaja, Molière, 1666. * Saituri, Molière, 1668. * Faidra, Jean Racine, 1677. === 1700-luku=== * Jeppe Niilonpoika, Ludvig Holberg, 1722. * Kahden herran palvelija, Carlo Goldoni, 1745. * Minna von Barnhelm, Gotthold Ephraim Lessing, 1763. * Emilia Galotti, Gotthold Ephraim Lessing, 1763. * Rosvot, Friedrich Schiller, 1781. * Figaron häät, Pierre Beaumarchais, 1778 (esit. 1784). * Don Carlos, Friedrich Schiller, 1787. * Wallenstein, Friedrich Schiller, 1799. === 1800-luku === * Woyzeck, Georg Büchner, 1836. === 1900-luku === == Katso myös == * Draama * Musikaali * Näytelmäkirjailija == Lähteet == == Aiheesta muualla == * ar:تمثيلية
Elävä tykinkuula

Elävä tykinkuula tai ihmistykinkuula on sirkusesitys, jossa esiintyjä ammutaan tykkiä muistuttavasta laitteesta jousen tai paineilman avulla (teatraalisesti savupommin saattelemana) ja hän laskeutuu turvaverkkoon. Esityksen keksijänä pidetään William Huntia (”Great Farini”), joka patentoi kumijousilla toimivan ampumislaitteen 1871. Hänen laitteensa ei ollut kuitenkaan tykin näköinen. Ensimmäisenä tykin näköisestä laitteesta ammuttuna ihmisenä pidetään George Loyalia Yankee Robinson -sirkuksessa vuonna 1875. Ensimmäisen paineilmalla toimivan ihmistykin kehitti Ildebrando Zacchini 1929. Hän yhdisti esitykseen savupommin ja äänekkään pamahduksen. == Aiheesta muualla == * Kasper Nielsen: Kanuunakuningatar otti ison riskin Tieteen kuvalehti Historia. * The History of Human Cannonballs Luokka:Sirkus
Intel 80186

Intel 80186 on Intelin vuonna 1982 julkaisema mikroprosessori. Se oli paranneltu versio Intel 8086 -suorittimesta, ja siinä oli 16-bittinen ulkoinen väylä edeltäjänsä tapaan. Suoritin julkaistiin aluksi 6 megahertsin kellotaajuudella. 80186:tta käytettiin lähinnä sulautetuissa järjestelmissä sekä joissain tietokoneissa, esimerkiksi Nokia Mikromikko 2:ssa. Suoritin sisälsi runsaasti uusia ominaisuuksia, joten se tarvitsi vähemmän sitä tukevaa elektroniikkaa kuin edeltäjänsä. 80186:n käskykantaa oli myös laajennettu. Intel 80188 oli 8-bittisellä ulkoisella väylällä varustettu versio 80186:sta, kuten Intel 8088 oli 8086:sta. ==Lähteet== 80186 Luokka:Vuoden 1982 tekniikka
Wienin sopimus

Wienin sopimus on yhteistyösopimus ISO:n ja CEN:in välillä. Se hyväksyttiin nimensä mukaisesti Wienissä 1991. Tavoitteena oli päällekkaistyön vähentäminen. Tämän saavuttamiseksi sovittiin seuraavista asioista: * Työtä voidaan siirtää ISO → CEN tai CEN → ISO * Tarkkailijat toisen järjestön kokouksiin * Standardiehdotuksesta voidaan äänestää samanaikaisesti kummassakin järjestössä == Lähteet == *Stakes Luokka:Standardit
James Doohan

James Montgomery Doohan (3. maaliskuuta 1920 – 20. heinäkuuta 2005) oli kanadalainen näyttelijä. Hän tuli tunnetuksi televisiosarja Star Trekin skotlantilaissyntyisenä konemestarina Montgomery ”Scotty” Scottina. Doohan syntyi Vancouverissa. Toisessa maailmansodassa hän osallistui muun muassa Normandian maihinnousuun. Star Trekin jälkeen Doohanin oli vaikea löytää töitä ja hän katkeroitui pitkäksi ajaksi uralleen lähtemättömän leiman antaneelle roolilleen. Vuonna 2004 hän sai Hollywood Walk of Fame -tähden. Vanhalla iällä hän sairasti muun muassa Parkinsonin tautia, diabetestä ja Alzheimerin tautia. Hänen kuolinsyykseen ilmoitettiin keuhkokuume ja Alzheimerin tauti. Hänen ruumiinsa tuhkattiin ja tuhka siroteltiin sukkulalennolla avaruuteen hänen oman toiveensa mukaisesti. ==Aiheesta muualla== * James Doohanin muistokirjoitus Helsingin Sanomissa * Luokka:Star Trek Luokka:Kanadalaiset televisionäyttelijät Luokka:Hollywood Walk of Fame Luokka:Vuonna 1920 syntyneet Luokka:Vuonna 2005 kuolleet
Parc del Laberint

Parc del Laberint eli Labyrinttipuisto on Barcelonan Hortan kaupunginosassa sijaitseva yhdeksän hehtaarin kokoinen puisto, jonka erikoisuutena ovat muotoillut pensasistutukset, joista tärkein on puiston keskellä sijaitseva pensaslabyrintti, minkä mukaan puisto on myös saanut nimensä. Muotoonsa veistettyjen pensasistutusten lisäksi puistossa on kukkaistutuksia, suihkulähteitä sekä italialaisen arkkitehti Domenico Baguttin veistoksia, muun muassa labyrintin keskellä kohoava Eroksen patsas. Labyrinttipuiston rakennutti vuonna 1791 markiisi Joan Antoni Desvalls omaksi puutarhakseen. Puiston sydän, uusklassinen sypresseistä muodostuva labyrintti, on alkujaan Desvallsin ranskalaisen puutarhurin ja tämän 50 apulaisen käsialaa. Avattuna sypressilabyrintin pituus olisi noin 750 metriä. Puistoon kuuluu myös romanttistyylinen osa, jardí romàntic, joka on markiisin jälkeläisten rakennuttama, samoin kuin puiston ekologisia periaatteita noudattava kastelujärjestelmä. Parc del Laberint on Barcelonan vanhin puisto ja se on nykyisin Barcelonan kaupungin omistuksessa. Puisto on kaupungin erityissuojeluksessa, mistä syystä sitä kutsutaan virallisesti puiston sijaan ulkoilmamuseoksi. == Aiheesta muualla == Luokka:Barcelona Luokka:Puistot
Hevaa

Hevaa eli Vepsä (, ) on kylä Leningradin alueen Lomonosovin piirin Lepäsin kunnassa Venäjällä. Se sijaitsee Hevaanjoen varrella 14 kilometriä Lepäsistä lounaaseen. Kylässä on 113 asukasta (vuonna 2015). ==Historia== Kaprion kihlakunnan Djatlitsyn pogostaan kuuluneet Hevaanjoen varren kylät mainitaan Novgorodin Vatjan viidenneksen verokirjassa vuonna 1500. Seudun kanta-asukkaat olivat uskonnoltaan ortodoksisia inkerikkoja. Peter von Köppenin mukaan Hevaanjoen keski- ja alajuoksun inkeroiskyliä olivat Hevaan eli Vepsän lisäksi Koskenkylä (ven. Lomonosovo), Huurola (Šiškino), Tönttölä, Murto (Murdovštšina), Syrjä (Sjurje) ja Lentiisi (Lendovštšina). Vääskylässä ja Kangaspäässä asui myös äyrämöisiä. Hevaan inkerikoilta kerättiin 1800-luvulla runsaasti kansanrunoutta. Ruotsin vallattua Inkerin Hevaalle perustettiin luterilainen seurakunta, joka mainitaan ensimmäisen kerran vuonna 1640. Vuoteen 1644 saakka sillä oli yhteinen kirkkoherra Uuden-Puuran kanssa. 1700-luvun alusta lähtien seutu kuului Kaprion luterilaiseen seurakuntaan. Hevaan luterilaisilla oli rukoushuone Ojankylässä. Vuonna 1788 Hevaalle rakennettiin Neitsyt Marian ilmestykselle omistettu ortodoksikirkko. Hevaanjoen ja Suomenlahden rantakylissä asuneista seurakuntalaisista oli inkerikkojen lisäksi viidesosa tilanomistajien seudulle siirtämiä venäläisiä. Kirkonkylän talonpojat olivat sen vieressä sijainneen kartanon maaorjia. Vuonna 1862 kylässä oli 53 taloa ja 231 asukasta. Vuonna 1899 Hevaasta tuli volostin keskus. 1900-luvun alussa Hevaa kuului Pietarin kuvernementin Pietarhovin kihlakunnan Hevaan volostiin. Kylässä oli semstvon koulu, kansankirjasto ja lukusali. Puinen ortodoksikirkko korvattiin kivikirkolla vuonna 1917. Neuvostoaikana se toimi sairaalana. Venäjän vallankumouksen jälkeen Hevaa toimi kyläneuvoston keskuksena. Vuonna 1960 se liitettiin Uustian kyläneuvostoon. Lentiisi ja Murto yhdistettiin Hevaan kylään vuonna 1973. Vuodesta 1974 lähtien se kuului Harmaalan kyläneuvostoon. ==Nykypäivä== Hevaan kautta kulkee Yhinmäen ja Sosnovyi Borin välinen asfaltoitu maantie. Kylästä on linja-autoyhteydet Lepäsiin, Sosnovyi Boriin ja Pietariin. Lähistöllä on entisiä kalanviljelyaltaita, joille suunnitellaan uutta käyttöä. Kylän kesäasukkaiden määräksi arvioidaan noin 450 henkeä. Sen ympärillä on kolme puutarhapalsta-aluetta, joissa asuu arviolta yli tuhat lomanviettäjää. Palveluihin kuuluvat kulttuuritalo, lääkintäasema ja kauppa. ==Lähteet== Luokka:Hevaan kylät Luokka:Inkerin historialliset luterilaiset seurakunnat Luokka:Lomonosovin piiri
Paleografia

Paleografialla tarkoitetaan vanhoihin käsialoihin kohdistuvaa tieteellistä tutkimusta, joka kuuluu tekstuaalitieteisiin. Se on yhtä lailla kielitieteilijöiden kuin historioitsijoiden kannalta tärkeä aputiede. Paleografia auttaa lukemaan entisaikoina kirjoitettuja tekstejä, ajoittamaan sekä paikallistamaan ne. Paleografia jakautuu eri alalajeihin käytetyn kirjaimiston mukaan: voidaan puhua esimerkiksi latinalaisesta, kreikkalaisesta, arabialaisesta, kyrillisestä paleografiasta. == Aiheesta muualla == * Tekstuaalitieteiden sanasto (Suomalaisen Kirjallisuuden Seura). Luokka:Filologia Luokka:Tekstuaalitieteet Luokka:Seulonnan keskeiset artikkelit
Lomonosov

Lomonosov () on Pietariin kuuluva kaupunki Venäjällä. Se sijaitsee Suomenlahden etelärannalla 40 kilometriä Pietarin keskustasta länteen. Hallinnollisesti Lomonosov on Pietarhovin piiriin kuuluva kunta (vuodesta 2003 lähtien, aikaisemmin se muodosti erillisen Lomonosovin piirin). Se on myös Leningradin alueen Lomonosovin piirin hallinnollinen keskus, vaikka ei itse kuulu sen yhteyteen. Asukkaita on 42 500 henkeä (vuonna 2010). Kaupungin nimi oli vuoteen 1948 Oranienbaum (). Paikkakunnan vanhin suomenkielinen nimi lienee Kaarosta sen läpi virtaavan samannimisen joen () mukaan. 1700-luvun alussa paikalle rakennettiin Oranienbaumin palatsi, joka sai nimensä ruhtinas Aleksandr Menšikovin appelsiinipuutarhasta. Paikalliset venäläiset väänsivät nimen muotoon Rambov (), josta syntyi suomalainen nimitys Rampova. Vuonna 1948 Oranienbaum sai nimen Lomonosov 1700-luvulla eläneen venäläisen tiedemiehen Mihail Lomonosovin mukaan. ==Kaupungin historiaa== Pietari I lahjoitti seudun 1700-luvun alussa ruhtinas Aleksandr Menšikoville, jonka aikana ryhdyttiin rakentamaan Oranienbaumin palatsi- ja puistoaluetta. Vuonna 1727 Oranienbaum siirtyi valtiolle. Vuosina 1780–1796 ja 1802–1848 se oli Pietarin läänin samannimisen kihlakunnan keskus. 1800-luvulla seudulle syntyi pietarilaisten huvila-asutusta. Ensimmäisen maailmansodan aikana kaupungissa oli suuri varuskunta, jonka kapina ratkaisi Venäjän helmikuun vallankumouksen lopputuloksen. Vuonna 1918 Oranienbaumin palatsit muutettiin museoksi. Toisessa maailmansodan aikana saksalaiset etenivät Suomenlahdelle kaupungin itä- ja länsipuolitse, mutta neuvostojoukot pitivät hallussaan Oranienbaumin sillanpääaseman. ==Nykyinen kaupunki== Lomonosoviin kuuluvia historiallisia kaupunginosia ovat Krasnaja eli Troitskaja sloboda, Kronstadtin kalanisto (), Mordvinovka, Olgin Kanal ja Tyrö,Pietarin kaupunginhallituksen 6.2.2006 tekemä päätös n:ro 117 ”O Rejestre nazvanii objektov gorodskoi sredy” jossa sijaitsee 1990-luvulla korjattu Tyrön luterilaisen seurakunnan kirkko. 1960-luvulta lähtien kaupungin eteläosaan on rakennettu laajoja asuinalueita. Kaupungin läpi kulkee Pietarin ja Sosnovyi Borin välinen maantie sekä Pietari–Veimar- rata, jolla on Tyrön, Oranienbaumin (I ja II), Kronstadtin kalaniston ja Bronkan asemat. Pietarin kehätie kulkee Lomonosovin eteläpuolelta Bronkaan, josta se jatkuu edelleen Pietarin suojapatoa pitkin Kronstadtiin. Suunnitteilla on Lomonosovin merisataman laajentaminen. Kaupungissa on rautatievaunujen laitteita valmistava yritys, kumitehdas, elintarvike- ja sotateollisuutta. Suuri osa asukkaista käy työssä Pietarissa. Lomonosovin suomalainen ystävyyskaupunki on Maarianhamina. ==Lähteet== ==Aiheesta muualla== * Lomonosovin kaupungin sivusto * Oranienbaumin museoalueen sivusto * Lomonosovin kaupunki Pietari-tietosanakirjassa * Oranienbaumin palatsikokonaisuus Pietari-tietosanakirjassa * Pietarin Baltian asema- Oranienbaum-1 (Lomonosov) ratalinja kartalla Luokka:Pietarin kaupungit Luokka:Pietarhovin piiri
Oranienbaum

Oranienbaum voi tarkoittaa seuraavia asioita: * Oranienbaum, Venäjällä sijaitsevan Lomonosovin kaupungin nimi vuoteen 1948 * Oranienbaumin palatsi, keisarillinen palatsi Lomonosovin kaupungissa * Oranienbaum, entinen kaupunki Saksassa * Oranienbaum-Wörlitz, kaupunki Saksassa.
Wasa

Wasa voi tarkoittaa seuraavia: * Wasa eli Vasa, vuonna 1628 uponnut Ruotsin laivaston lippulaiva * HMS Wasa (1901), Ruotsin laivaston rannikkopanssarilaiva * Wasa, ruotsalainen tutkimusasema Etelämantereella * Wasa, Barilla Groupin omistama näkkileipäbrändi. == Katso myös == * Vasa
Stiklestadin taistelu

Stiklestadin taistelu on yksi Norjan historian tunnetuimpia, sillä Norjan kuningas Olavi Pyhä kaatui sen aikana yrittäessään vallata maansa takaisin kapinallisilta. Olavi Pyhä käännytti valtaan noustuaan koko maan kristinuskoon jonka seurauksena etenkin maan talonpoikaisväestö kääntyi häntä vastaan. Talonpojat antoivat tukensa Tanskan kuninkaalle Knuut Suurelle, joka lähetti 50 laivaa ja sotajoukot Norjaa valloittamaan vuonna 1028. Olavi joutui pakenemaan, mutta palasi vuonna 1030 yrittämään valloittaa kuningaskuntansa takaisin. Olavi kohtasi vihollisensa Verdalenin laaksossa Stiklestadissa ja kaatui taistelussa 29. heinäkuuta 1030. ==Lähteet== Luokka:1000-luku Luokka:Keskiajan taistelut Luokka:Norjan historia Luokka:Verdal Luokka:Pyhä Olavi
Trilobiitit

Trilobiitit (Trilobita) ovat sukupuuttoon kuolleita niveljalkaisia, jotka muistuttavat jonkin verran molukkirapua tai siiraa. Ne elivät merissä ja olivat aikansa menestyneimpiä eläimiä. Trilobiitit ovat varhaisin tunnettu niveljalkaisten luokka,Allaby, Ailsa & Allaby, Michael: ”Trilobita”. A Dictionary of Earth Sciences, Oxford University Press. Encyclopedia.com, 8.5.2018. Viitattu 13.8.2021. johon kuuluvia lajeja tunnetaan yli 25 000. Trilobiitit kukoistivat kambrikaudella, joka alkoi noin 542 miljoonaa vuotta sitten. Koska trilobiitit olivat tuolloin täysin kehittyneet, lienevät niiden kantamuodot eläneet jo ediacarakaudella 630–542 miljoonaa vuotta sitten. Niiden mahdollinen edeltäjä oli Spriggina, joka eli prekambrikauden merivesimatalikoissa. Kambrikauden jälkeen trilobiitit harvinaistuivat, mutta jotkin lajit selvisivät permikaudelle saakka, joka päättyi noin 251 miljoonaa vuotta sitten.Trilobite. Encyclopædia Britannica. Viitattu 13.8.2021. Trilobiitin ruumis oli kolmiosainen: etummaisena pää, keskellä rintakehä ja takana häntä. Pää koostui viidestä tai useammasta toisiinsa kiinnittyneestä jaokkeesta, keskiosassa jaokkeita oli vaihteleva määrä. Kussakin jaokkeessa oli kaksi nivelikästä uloketta tai raajaa. Etumaiset ulokkeet olivat kehittyneet aisti- ja syömiselimiksi. Useimmilla trilobiiteillä oli verkkosilmät, mutta jotkin lajit olivat sokeita. Myös sivusuunnassa ruumis jakautui kolmeen lohkoon, mistä juontuu eläimen nimi. Keskellä oli yksi pitkittäissuuntainen lohko ja sen kummallakin puolella yksi lohko. Vartaloa suojasi kitiinistä koostunut ulkoinen tukiranka. Kasvaessaan eläin loi vanhan kuorensa ja kasvatti uuden. Useimmat lajit olivat alle kolme senttimetriä pitkiä, pienimmät vain noin 0,5 millimetrin mittaista planktonia. Isommat lajit kasvoivat tyypillisesti 3–10 sentin mittaan, mutta suurin tunnettu yksilö oli peräti 71 senttiä pitkä. Suuri koko oli todennäköisesti sopeuma kylmiin vesistöihin.The Largest Trilobites. American Museum of Natural History. Viitattu 17.8.20211. Trilobiitit hengittivät kiduksilla. Niiden ravinto koostui muista eläimistä. Osa oli saalistajia, osa haaskaeläimiä ja osa söi planktonia. ==Kuvia== SilurianTrilobite.jpg|Silurikauden Dalmanites limulurus Trilobite1.jpg|Mrakibina cattoi Marokosta NevadiaSp.jpg|Nevadia- suvun trilobiitti trilobiitti.JPG|Trilobiitin fossiili n. 450 milj. vuoden takaa Trilobite Ductina.jpg|Ductina vietnamica devonikaudelta Kiinasta. Kolihapeltis 01 Pengo.jpg|Kolihapeltis sp. Marokko. Crotalocephalus Trottier.jpg|Crotalocephalus sp. Marokko. Asaphiscuswheelerii.jpg|Asaphiscus wheeleri, Kambrikausi, Utah, USA. CyphaspisPlate.jpg|Cyphaspis tafilalet Marokko Trilobite Ordovicien 8127.jpg|Cheirurus ingricus keskiordovikikaudelta (Pietari, venäjä). Cambrian Trilobite Olenoides Mt. Stephen.jpg|Olenoides ==Katso myös== *Erbenochile == Lähteet == ==Aiheesta muualla== *Trilobites.info *Trilobiittinäyttely Oulun yliopistossa *
Viiskunta

Viiskunta on torstaisin ilmestyvä puolueeton paikallislehti. Viiskunnan toimitus sijaitsee Alavudella ja lehti sisältää uutisia Alavuden lisäksi Kuortaneelta ja Ähtäristä. Viiskunta on ilmestynyt vuodesta 1955 lähtien ja sen levikki on 5 603 kpl (LT 2013). Lehden nykyinen päätoimittaja on Karoliina Syrjä. Lehteä kustantaa Ilkka-Yhtymään kuuluva I-Mediat Oy ja se painetaan Botnia Printin painossa Kokkolassa. Viiskunta on Sanomalehtien Liiton jäsen. Vuodesta 2015 alkaen lehti on ilmestynyt kerran viikossa, torstaisin. == Palkinnot == * Valtakunnallinen painolaatukilpailu 1. palkinto vuosina 2004, 2006, 2007 ja 2008 sekä 3. palkinto vuonna 2005 * Paikallislehtikilpailun 4. sija vuonna 2007 ==Katso myös== * Ilkka-Yhtymä Oyj * Ilkka * Pohjalainen * Komiat * Jurvan Sanomat * Järviseutu * Suupohjan Sanomat ==Lähteet== == Aiheesta muualla == * Viiskunta-lehden kotisivu Luokka:I-Mediat Luokka:Suomalaiset paikallislehdet Luokka:Alavus